37α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1607 της 29 Αυγ./11 Σεπτ. 1957 Περί απαλλαγής από του φόρου Δημοσίων Θεαμάτων των χορευτικών και ψυχαγωγικών συγκεντρώσεων κλπ. εορτών διδομένων υπέρ προικοδοτήσεως απόρων κορασίδων των κατωτέρων οργάνων των Σωμάτων Ασφαλείας. Λαβόν υπ’ όψιν το υπ’ αριθ. Ε.11344 ε.έ. έγγραφον του Υπουργείου Οικονομικών και το υπ’ αριθ. 2163 Φ.62/22 ε.έ. τοιούτον του Υπουργείου Εσωτερικών, αποφασίζει: Εγκρίνει την απαλλαγήν από του φόρου Δημοσίων Θεαμάτων των χορευτικών και άλλων ψυχαγωγικών συγκεντρώσεων, εορτών και εν γένει δημοσίων θεαμάτων, αι εκ των οποίων εισπράξεις διατίθενται εξ ολοκλήρου προς προικοδότησιν απόρων κορασίδων των κατωτέρων οργάνων των Σωμάτων Ασφαλείας. Εκδόσαν προς τούτο την υπ’ αριθ. 1607 παρούσαν πράξιν του, κυρωθησομένην νομοθετικώς μερίμνη του κ. Υπουργού των Οικονομικών. 